Andresen (slekt fra Schleswig-Holstein)

**Andresen** er en dansk og norsk slekt opprinnelig fra landsbyen Westre i Schleswig-Holstein i dagens Tyskland. En gren av familien er kjent for sitt langvarige eierskap i det tidligere firmaet Tiedemanns Tobakksfabrikk.

## Historie

Slektens eldste kjente stamfar er Andress Andresen (antatt født en gang rundt 1685, død 1719), som var *Käthner* (dvs. husmann) i Westre (nå i Schleswig-Holstein i Tyskland). Han var far til skredderen Andres Christian Andresen (1719–1795), som rundt 1739 overtok Nicolay Siewertsens skredderverksted i nabolandsbyen Ladelund. Han fikk imidlertid beskjed fra amtmannen i Tønder om at han ikke hadde tillatelse til å drive skreddervirksomhet i Ladelund, og flyttet derfor til Tønder, som ligger halvannen mil unna.

Skredderen Andres Christian Andresen var bl.a. far til gjestgiver i Gjerrebæk Peter Andresen (f. 1755), til skreddermester i Tønder Andreas Andresen (f. 1773) og til kjøpmann i Christiania Nicolai Andresen (1781–1861). Sistnevnte var først handelslærling i Flensburg, flyttet til Christiania i 1801 eller 1803 og fikk borgerskap som handelsborger i 1809. Nicolai Andresens forretningsvirksomhet omfattet etterhvert eierskap i fabrikker og skip, og hans forretninger innen vekseldiskontering for å finansiere handel dannet grunnlaget for familiens senere bankvirksomhet. Han var gift med Engel Johanne Christiane Reichborn og hadde 11 barn, og mange etterkommere i Norge. Etterkommeren Nils August Andresen (1842–1935) tok navnet Butenschøn i 1893.

En gren av familien etablerte Andresens Bank i 1912. Banken ble i 1920 en del av Foreningsbanken, som gikk konkurs allerede i 1923, og «bankiergrenen» av familien mistet formuen sin. En annen gren av familien er særlig kjent som eiere av det tidligere firmaet Tiedemanns Tobakksfabrikk i perioden 1849–1998. «Tobakksgrenen» av familien stod også bak etableringen av en ny og mindre Andresens Bank i 1928, med utgangspunkt i Oslo-filialen til den konkursrammede Foreningsbanken. Denne banken eksisterte til 1980.

## Oversikt

*Andress Andresen (d. 1719), *Käthner* (husmann) i Westre i Schleswig-Holstein
**Andres Christian Andresen (1719–1795), skredder
***Peter Andresen (f. 1755), gjestgiver i Gjerrebæk
***Andreas Andresen (f. 1773), skredder i Tønder
***Nicolai Andresen (1781–1861), flyttet til Christiania ca. 1801, g.m. Engel Reichborn, barnebarn av Johan Joachim Reichborn og av slekten von Koss. Etablerte en forløper til Andresens Bank i 1809.
****Christian Wilhelm Andresen (1811–86), høyesterettsassessor
****Nicolay August Andresen (1812–94) overtok bank 1845, g. Nilsine Butenschøn (1814–42), ett barn. Kjøpte Skøyen hovedgård i 1838
*****Niels August Andresen Butenschøn (1842–1935), overtok bank (*N. A. Andresen & Co*) og Skøyen, g. forfatter Hanna Døderlein. Begge tok etternavnet Butenschøn i 1893.
******Hans Barthold Andresen Butenschøn (1877–1971) g. Mabel Anette Plahte (1877–1973)
*******Barthold Andresen Butenschøn (1904–2001), g. billedhugger Ragnhild Jakhelln . Startet Andresen & Butenschøn i 1985 med Hans B. Butenschøn og Anton Fredrik Klaveness Andresen
********Peter Butenschøn (1945–), arkitekt, g. 1) teaterviter Faith Gabrielle Guss, g. 2) landskapsarkitekt Tone Lindheim.
*********Nikolai Butenschøn (1974), interiørarkitekt
********Nils Butenschøn (1949), statsviter, g. forfatter Arnhild Skre.
*******Nini Augusta Butenschøn (1911–2008), g. arkitekt Ernst Torp i firmaet Torp & Torp
********Fredrik Torp (1937–), arkitekt
********Niels Torp (1940–), arkitekt
********Nini Torp (1946–), M.A., g. jurist Jacob Aars-Rynning
*******Hanna Butenschøn (1916–2004), g. disponent Arthur Solberg
****Cecilie Catharine Andresen (1817–1888) g. maleren Thomas Fearnley (1802–42) og Halvor Tobias Heyerdahl (1812–88)
******Se [[Fearnley (slekt)]] for  kjente etterkommere; datteren Johanne Heyerdahl ble gift med fetter Nicolai Andresen (1853–1923; se under)
****[[Jens Peter Andresen]] (1818–71) høyesterettsadvokat
****Wilhelmine Andresen (1822–80) g. Conrad Eger
*****Nicolai Andresen Eger (1849–1910) høyesterettsadvokat, g. Marie Dietrichson
******Conrad Wilhelm Eger (1880–1966) industrileder
****Engelhart Andresen (1826–96) med i banken fra 1854
****[[Johan Henrik Andresen (1815–1874)|Johan Henrik Andresen]] (1815–1874), kjøper av [[Tiedemanns Tobaksfabrik]] i 1849, g. Petra Juell
*****Nicolai Andresen (1853–1923) overtok 1874, g. søskenbarnet Johanne [[Heyerdahl]] (se over).
******[[Johan H. Andresen]] (1888–1953), overtok Tiedemanns Tobaksfabrik 1911, [[Høyre]]-formann, g. Eva Klaveness av [[Klaveness (slekt)]]. Bygde [[Villa Smedbråten]] i 1934.
*******Johan Henrik Andresen (1930–2011), overtok Tiedemanns Tobaksfabrik 1953, g. Marianne Ebba Therese Bielke av [[Bielke (svensk adelsslekt)]].
********[[Johan H. Andresen jr.]] (1961–), overtok Tiedemanns Tobaksfabrik
*********[[Katharina Andresen]] (1995–), investor
*********[[Alexandra Andresen]] (1996–), modell og [[ridning|dressurrytter]]
*******Anton Fredrik Klaveness Andresen (1936–2025), dr.philos., forlegger, g. drakthistoriker Anette Solberg, datter av Hanna og Arthur Solberg (se over).
********[[Nils August Andresen]] (1978–), redaktør i *Minerva*
****[[Carl Ferdinand Andresen]] (1824–90), adm.dir. [[Kongsberg sølvverk]]
****Engelhart Andresen (1826–96) drev bankiervirksomheten sammen med broren Nicolay.


==Galleri==
<gallery>
Nicolai Andresen (1781 - 1861) (2719656018).jpg | [[Nicolai Andresen]] (1781–1861) startet bank
Nicolay August Andresen OB.00201.jpg | [[Nicolay August Andresen]] (1812–94) bankier
JohanHenrikAndresen-1815-1874OB.F03355A (cropped).jpg | [[Johan Henrik Andresen (1815–1874)]] tobakksmann
Nils August Andresen Butenschøn - ca. 1880 - Hans Maartmann - Oslo Museum - OB.F03757A.jpg | [[Niels August Andresen Butenschøn]] (1842–1935), bankier
Johan Henrik Andresen.jpg | [[Johan H. Andresen]] (1888–1953) tobakksmann
2017-03 Johan Andresen (cropped).jpg | [[Johan H. Andresen jr.]] (1961–), tobakksmann
</gallery>

==Referanser==
<references />

==Litteratur==
*Sogner, Knut, *Andresens: En norsk familie i økonomi og samfunn gjennom 200 år'', Pax forlag, 2012